**Referat af Generalforsamling i ØHF, Ølstykke Håndbold Forening onsdag den 28. august 2019**

1. Referent: Helene Rasmussen blev valgt.
2. Dirigent: Anders Jønsson blev valgt. Han konstaterede, at generalforsamlingen var lovligt indkaldt.
3. Stemmetællere: Kaj ”Buster” Christensen og Helene Rasmussen blev valgt.
4. Formandens beretning er vedlagt.
5. Kassererens beretning, Charlotte Lind
6. Indkomne forslag: Der var ingen indkomne forslag.
7. Valg af formand: Kim Trampedach genopstiller og blev enstemmigt valg.  
   Valg af kasserer: Charlotte Lind genopstiller og blev enstemmigt valgt.  
   Sekretær: Tina Jensen genopstiller og blev enstemmig valgt.
8. Valg af revisor: Torben Harder genopstiller og blev enstemmigt valg.  
   Revisorsuppleant: Der vælges ikke en suppleant.
9. Evt.:

Formandens beretning er vedlagt nedenfor:

**Årsberetning ØHF**v/Formand Kim Trampedach 28. august 2019

Alt det sportslige ligger i beretningen for HØJ, så det vil jeg springe over.

Vi har i perioden 1. juli 2018- 30. juni 2019 haft en del korrespondance med Kommunen. Det helt store var den nye hal, som desværre foreløbigt er i bero. Vi håber, at kommunen får solgt en masse grunde, så de får nogle penge i kassen, så de vil gå videre med projektet.

Så har vi også fået køkkenet gjort færdigt. Det er dejligt med et nyt køkken, men det kan Cafeterieudvalget fortælle mere om.

Vi har også været til møder med EIF, men som så mange gange før, sker der ikke så meget der. Der er for mange foreninger, der tænker mere bredde end elite.

Der er også sket en del i hallen. Vi har stadig et godt samarbejde med hallens personale. Vores træningsrum er blevet større, og et udvalg har sørget for, at der er købt materialer ind, så det nu er et super godt træningsrum, der bliver brugt af mange ungdomshold og seniorhold. I hallen har vi også fået nyt tidtagningssystem og tavle, og vi har fået lavet nye streger til kort bane.